**Všeobecné podmienky účasti na dennom letnom tábore FUN PARK**  
Podľa ustanovení zákona č.281/2001 Z.z. a Občianskeho zákonníka č.40/1964 v znení neskorších zmien a doplnkov.  
  
Zmluvný vzťah  
1.  medzi Ing. Valér Pavlík – FUN PARK a objednávateľom (právnická alebo fyzická osoba spôsobilá na právne úkony) vzniká vyplnením prihlášky na denný tábor a preukázaním dokladu o zaplatení 100% zálohy ceny objednávateľom.   
  
2.  Rodičia, ktorí záväzne prihlásili svoje dieťa do denného tábora uhradia poukaz na tábor v hotovosti najneskôr 7 dní pred nástupom do tábora. Vo výnimočných situáciách a po dohovore aj neskôr.

Nástup detí na tábor  
3.  Pri nástupe do tábora si deti prinesú: kópiu preukazu poistenca, prehlásenie zákonného zástupcu o zdravotnom stave dieťaťa, prípadné vyjadrenie detského lekára so súhlasom účasti dieťaťa na tábore. Ak dieťa užíva lieky, je nutné túto skutočnosť uviesť pri nástupe na tábor a lieky odovzdať vedúcemu tábora. Vyhlásenie o bezinfekčnosti prinesie rodič v deň nástupu na tábor.  
4. Akákoľvek zmena hodiny nástupu alebo návratu detí je oznámená písomne, resp. telefonicky.  
  
Povinnosti a práva objednávateľa  
5.  Príchod dieťaťa do tábora /každý deň/ je vždy od 7:00 do 8:00 hod /ak nie je dohodnuté inak/. Prezentácia detí začína o 08:15 hod za prítomnosti vedúceho tábora. Vyzdvihnutie detí z tábora je vždy od 16:00 do 17:00 hod. /ak nie je dohodnuté inak/.  
6.  Objednávateľ zodpovedá za úplné a pravdivé údaje v prihláške.  
  
7.  Telefonický kontakt - 0948 898 370  
  
8.  Drahé veci, oblečenie, zlaté retiazky, mobilné telefóny, fotoaparáty, elektronické hry neodporúčame dávať deťom do tábora. Za ich stratu Ing. Valér Pavlík – FUN PARK nezodpovedá. Drahšie veci je nutné uschovať u vedúceho.  
  
9.  Keďže v detských táboroch ide o organizovaný pobyt, všetci účastníci sa musia podriadiť spoločnému programu a režimu dňa. V prípade nerešpektovania vedúcich a iného porušenia táborového poriadku musí dieťa bez nároku na vrátenie úhrady pobyt ukončiť.

Povinnosti a práva Ing. Valér Pavlík – FUN PARK  
10.  Pri prerušení pobytu vznikne nárok iba na vyúčtovanie nevyčerpanej stravy a to iba v prípade, ak dôvodom odchodu je ochorenie dieťaťa. Druhou možnosťou je využiť nevyčerpané dni v inom turnuse. Pri prerušení pobytu z iných dôvodov, nárok na vyúčtovanie nevzniká.  
  
11.  Ing. Valér Pavlík – FUN PARK je povinný dodržať všetky podmienky uvedené vo všeobecných podmienkach o účasti na tábore a v informáciách o detskom tábore.  
  
12.  Ak je Ing. Valér Pavlík – FUN PARK nútený v prípade nepredvídaných skutočností alebo neobsadení turnusu zmeniť podmienky alebo zrušiť turnus, navrhne objednávateľovi zmenu termínu. Ak objednávateľ s navrhovanými zmenami nesúhlasí, Ing. Valér Pavlík – FUN PARK mu vráti celú úhradu. Pri zrušení turnusu z dôvodu neobsadenia musí byť objednávateľ informovaný do 3 dní pred nástupom.  
  
Odstúpenie od zmluvy   
  
13.  Objednávateľ môže odstúpiť od zmluvy iba písomnou formou a uhradením storno poplatku. Odstúpenie od zmluvy je platné dňom doručenia písomného oznámenia do Fun Parku.

Storno podmienky

- v prípade stornovania 10 a viac dní pred nástupom storno poplatok neúčtujeme.  
- storno do 10 až 2 dní pred nástupom predstavuje 50% z ceny pobytu.  
- v prípade stornovania 2 a menej dní pred nástupom, resp. v prípade nenastúpenia na pobyt predstavuje storno 100% z ceny pobytu.

Záverečné ustanovenia  
  
18.  Objednávateľ týmto udeľuje Ing. Valér Pavlík – FUN PARK, Brusník 39, 053 11 Smižany, prevádzka Severné nábrežie 45, 040 01 Košice, IČO: 46 402 276, súhlas so spracúvaním jeho osobných údajov, ktoré poskytol pri registrácii na denný tábor organizovaný Ing. Valér Pavlík – FUN PARK a tiež fotografií z denného tábora, ktorého sa jeho dieťa zúčastnilo. Ing. Valér Pavlík – FUN PARK je oprávnený osobné údaje účastníka a fotografie z táborov spracúvať, a to najmä pri organizovaní ďalších aktivít, na marketingové účely, prezentáciu a propagáciu spoločnosti. Súhlas so spracúvaním osobných údajov objednávateľ udeľuje dobrovoľne na vopred neurčenú dobu a je možné ho kedykoľvek písomne, formou doporučeného listu odvolať. Objednávateľ týmto súhlasí, aby mu boli zasielané informácie o ďalších aktivitách Ing. Valér Pavlík – FUN PARK.  
  
Tieto podmienky účasti platia od 04.07.2022 a sú neoddeliteľnou súčasťou záväznej prihlášky dieťaťa na tábor. Pripomienky ako aj reklamácie treba podať písomne najneskôr do 15 dní po návrate z tábora. Privítame všetky vaše návrhy a postrehy.  
Rodič podpísaním Záväznej prihlášky dieťaťa do tábora organizovaného Ing. Valér Pavlík – FUN PARK potvrdzuje, že sa oboznámil s týmito zmluvnými podmienkami a súhlasí s nimi.